ATKLĀTA KONKURSA
“Būvprojekta izstrāde un autoruzraudzība objektā 
“Ēkas pārbūve, Jaunatnes ielā 6, Lūznavā, Lūznavas pagastā, Rēzeknes novadā””
(identifikācijas Nr. VAMOIC 2024/121)
iepirkuma komisijas 14.02.2025 sēdē sniegtā atbilde
uz piegādātāja uzdotajiem jautājumiem

Jautājums: 
Atklāta konkursa Nolikuma 13.4. punktā ir noteikti vērtēšanas kritēriji un to skaitliskās vērtības saimnieciski visizdevīgākā piedāvājuma izvēlei, tostarp noteikta prasība būvprojekta vadītāja pieredzei: 
K2 – Būvprojekta vadītāja pieredze:
[bookmark: _Hlk190359557]Pretendenta būvprojekta vadītājs iepriekšējo 3 (trīs) gadu laikā (t.i., no 2022.gada līdz piedāvājuma iesniegšanas termiņa pēdējai dienai) ir vadījis ēku jaunbūves vai pārbūves būvprojektu* izstrādi, kur katrs būvprojekts satur nosacījumus:
1) trešās grupas ēka;
2) ēkas kopējā platība ir ne mazāka kā 1500 m2;
3) veikta energoefektīva ēkas norobežojošo konstrukciju un ietaišu projektēšana (atbilstoši iepirkuma specifikai), tostarp dati par pabeigtu projektu izmērīto energoefektivitāti uz m2, kas ietver apsildi, dzesēšanu, apgaismojumu, ūdens uzsildīšanu un palīgaprīkojumu. Energoefektivitātes klase: jaunbūvei A+; pārbūvei A.
Būvprojektiem jābūt pabeigtiem un būvprojektos jābūt saņemtām atzīmēm par projektēšanas nosacījumu izpildi.
Pasūtītājs 2025. gada 12. februārī sniedzis atbildi par minēto vērtēšanas kritērija prasību tostarp norādot, ka “…energoefektivitātes rādītāji tiek norādīti energosertifikātā (vai pagaidu energosertifikātā).”
Vēlamies norādīt, ka pagaidu energosertifikāts tiek izsniegts projektēšanas posmā un nevar saturēt reālos mērījumus par pabeigtu projektu, t.i. ekspluatācijā esošu ēku, tāpēc lūdzam precizēt minētās prasības. 
Gadījumā, ja tiek prasīti dati par pabeigtu projektu energoefektivitāti, tad noteiktais trīs gadu periods (no 2022. gada līdz piedāvājuma iesniegšanas termiņa pēdējai dienai) būvprojekta vadītāja pieredzes pierādīšanai nav samērīgs, jo būvprojekta realizācija ietver ne tikai projektēšanas darbus, bet arī ilgstošus saskaņošanas procesus ar institūcijām, būvatļaujas saņemšanu, būvdarbu veikšanu, ēkas nodošanu ekspluatācijā, kā arī ekspluatēšanas laiku, pirms energoefektivitātes novērtēšanas. Visi šie posmi kopumā var aizņemt būtiski vairāk laika par noteikto trīs gadu periodu.
Atbilde:
[bookmark: _GoBack]Atklāta konkursa iepirkuma priekšmets ir būvprojekta izstrāde un autoruzraudzība. Attiecīgi pasūtītājs prasa būvprojekta vadītāja pieredzi iepriekšējos trīs gados (t.i., no 2022. gada līdz piedāvājuma iesniegšanas termiņa pēdējai dienai), kur veikta būvprojekta izstrāde (atbilstoši nolikuma prasībām) un tajā saņemta atzīme par projektēšanas nosacījumu izpildi un izstrādātajam ēkas būvprojektam ir jābūt energoefektīvam. Attiecīgi par izstrādātu būvprojektu, kurš nav pieņemts ekspluatācijā, pretendents iesniedz pagaidu energosertifikātu. 
Pretendents drīkst pierādīt pieredzi ar objektiem, kas ir pieņemti ekspluatācijā (bet projektēti iepriekšējos trīs gados), attiecīgi par tādiem objektiem pretendents var iesniegt energosertifikātu. 

